Το τρίπτυχο των ευαγγελικών αρετών (η πίστη, η ελπίδα και η αγάπη) στα Ασκητικά έργα του αββά Ισαάκ του Σύρου
Creators: name: Μπατσάκης, Ειρηναίος (Μιχαήλ) Πέτρου
Publisher: name: Aristotle University of Thessaloniki
Year: 2016
Subjects: Ισαάκ ο Σύρος
Πίστη, Ελπίδα, Αγάπη
Θεωρία των θείων μυστηρίων
Isaac the Syrian
Faith, Hope, Love
The vision of the Divine scraments

description: Σκοπός της παρούσης εργασίας είναι να καταδειχθεί μέσα από τα Ασκητικά του αββά Ισαάκ του Σύρου η σπουδαιότητα και ο ρόλος των ευαγγελικών αρετών, της πίστης, της ελπίδας και της αγάπης, στην ορθή τοποθέτηση του ανθρώπου στη σχέση του με τον Θεό, τον άνθρωπο και τον κόσμο. Το έναυσμα δόθηκε απο τη δεινή πνευματική κατάσταση του σύγχρονου ανθρώπου. Προτάξαμε τα απαραίτητα εισαγωγικά σχόλια για την εποχή και το ιστορικό και θεολογικό κλίμα της εποχής του συγγραφέα. Ακολούθως αναφερθήκαμε σε κάθε μία από τις επί μέρους αρετές. Η πίστη αποτελεί θεμελιώδη πτυχή του πνευματικού βίου. Συνδέεται άμεσα με τη γνώση, η οποία διακρίνεται σε φυσική, ψυχική και πνευματική. Είναι εμπειρία συνάντησης με τη θεία πραγματικότητα, ενεργοποιεί την πρόνοια του Θεού και αποτελεί το πρώτο εφόδιο της πνευματικης ζωης. Οδηγεί μάλιστα τον άνθρωπο στην τελείωση των τρόπων που μετέρχεται η πνευματική ζωή. Η ελπίδα πρός τόν Θεό είναι κύημα της πίστης και αντιδιαστέλλεται με την ελπίδα των υλικών και μάταιων αγαθών του κόσμου. Η ελπίδα των μελλόντων αγαθών αποκαθιστά τον άνθρωπο στην κυρίαρχη θέση του μεσα στον κόσμο και τον οδηγεί στον αληθινό προορισμό του. Ο ρόλος των παγίδων του διαβόλου, των πειρασμών και της απόγνωσης είναι ευεργετικός και επικουρικός στον πνευματικό αγώνα, χωρίς να παραθεωρείται η ύπαρξη των πτώσεων αλλά και της μετάνοιας. Η ελπίδα των μελλόντων αγαθῶν πραγματοποιείται μέσα στην ησυχία, την προσευχή και τη μελέτη των Γραφών, ενισχύει την πίστη και τροφοδοτεί την ψυχή με αληθινή χαρά. Στη συνέχεια αναφερθήκαμε στην αγάπη του Θεού προς τον άνθρωπο αλλά και του ανθρώπου προς τον Θεό. Οι τρόποι που φανερώνεται η αγάπη του Θεού, σύμφωνα με τον αββά Ισαάκ, είναι η δημιουργία του κόσμου και του ανθρώπου, η εν Χριστώ οικονομία και η φανέρωση της πρόνοιάς του πρός τα δημιουργήματά του. Η αγάπη προς τον Θεο επιτυγχάνεται με τη φυγή από τον κόσμο και τους ανθρώπους, με την αγάπη των κόπων, την εγκράτεια και την προσευχή. Οι πειρασμοί και οι θλίψεις αποτελούν το συνδετικό κρίκο ανάμεσα στη θεία και την ανθρώπινη αγάπη, ενώ η αγάπη προς τον πλησίον δεικνύεται ως κοινος τόπος άσκησης για λαϊκούς και μοναχούς. Στο τέλος αναφέρονται τα στάδια που διαμορφώνονται, για να διαβεί κανείς από την τήρηση των εντολών προς την αγάπη και να αναχθεί τελικά στη θεωρία. Η εργασία ολοκληρώνεται με την παράθεση των συμπερασμάτων, όπου φαίνεται η αναγκαιότητα των τριών αρετών στη ζωή του ανθρώπου, για την επίτευξη του χριστιανικού ιδεώδους, που ταυτίζεται με τη μετοχή του ανθρώπου στον Τριαδικό τρόπο ζωής.
description: The purpose of this study is to demonstrate the important role that the three evangelical virtues of faith, hope and love play on the proper attitude of man in his relationship with God, man and the world, according to the Ascetic Works of Abba Isaac the Syrian. The study was triggered by the bleak spiritual condition of modern man. We prefixed the necessary introductory remarks about the era as well as the historical and theological climate of the author’s time. Then, we referred to each of the three virtues individually. First and foremost, faith is a fundamental aspect of spiritual life. It is directly linked to knowledge, which is divided into several stages, such as the natural, mental and finally the spiritual stage. Faith is an encounter with the reality of the divine, it activates the divine providence and constitutes a chief asset of spiritual life. It also leads man to perfect the ways that he employs in spiritual life. A fetus of faith is hope to God and is contrasted with the hope of the material and futile goods of the world. The hope of the future, spiritual goods restores man to his dominant position in the world and leads him to his true destination. The role of the devil’s traps, temptations and despair is beneficial and helpful in the spiritual battle, although falls and repentance should be taken into account. The hope of future goods is gained through quietude, prayer and the study of the Scriptures. It strengthens faith and feeds the soul with true joy. Then we referred to the love of God to man and that of man to God. According to abba Isaac the ways with which God’s love is manifested is the creation of the world and that of man, in Christ salvation and the manifestation of his providence towards his creatures. The love of God is achieved through the escape from the world and from people, through toil, abstinence and prayer. Temptations and sorrows constitute a connective link between the divine and human love, whereas the love of the neighbor is proved to be a common place of exercise for laymen and monks alike. Finally, there are references to the stages that are formed so that someone can proceed from the compliance to the rules to love in order to achieve the divine vision. The study is completed with a citation of the conclusions, showing the importance of the three virtues in human life, so as to achieve the christian ideal ,which requires the human participation to the Trinitarian way of living.